A BIZOTTSÁG HATÁROZATA
(2005. június 3.)
a szarvasmarhafélék-állományára vonatkozó májusi statisztikai felmérést helyettesítő, az 1760/2000/EK európai parlamenti és tanácsi rendelet I. címe által létrehozott rendszer Franciaország számára történő engedélyezéséről
(az értesítés a C(2005) 1626. számú dokumentummal történt)
(Csak a francia nyelvű szöveg hiteles)
(EGT vonatkozású szöveg)
(2005/422/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a szarvasmarhafélék védelmének területén végrehajtandó statisztikai felméréseket illető, 1993. június 1-jei 93/24/EGK tanácsi irányelvre (1) és különösen annak 1. cikke (2) és (3) bekezdésére,
mivel:
(1)
Az 1760/2000/EK európai parlamenti és tanácsi rendelet (2) I. címe létrehozott egy, a szarvasmarhafélék azonosítására és nyilvántartására szolgáló rendszert (SIEB).
(2)
Az 2001/399/EK bizottsági határozat elismeri a szarvasmarhafélékre vonatkozó francia adatbázis (3) teljes körű működőképességét.
(3)
A 93/24/EGK irányelv értelmében a tagállamoknak - kérésükre - engedélyezhetik az állományokra vonatkozó felméréseket helyettesítő igazgatási információforrások használatát, amennyiben azok megfelelnek az említett irányelvben előírt kötelezettségeknek.
(4)
Franciaország 2004. október 5-én egy kérelmet nyújtott be a szarvasmarhafélékre vonatkozó májusi felmérésnek a szarvasmarhafélék azonosítására és nyilvántartására szolgáló rendszer felhasználásával történő helyettesítése céljából. Franciaország a kérelmének alátámasztásához az 1760/2000/EK rendelet I. címében említett adatbázis struktúráját és aktualizálását, valamint a statisztikai adatok számítási módszerét illetően műszaki dokumentációt bocsátott rendelkezésre.
(5)
Franciaország különösen olyan számítási módszereket javasolt a 93/24/EGK irányelv 3. cikke (1) bekezdésében említett fajták statisztikai adatainak kiszámításához, melyek nem állnak közvetlenül rendelkezésre az 1760/2000/EK rendelet I. címében említett adatbázisban. Franciaországnak minden megfelelő intézkedést meg kell hoznia annak biztosítása érdekében, hogy e számítási módszerek biztosítják a statisztikai adatok pontosságát.
(6)
A francia hatóságok által közölt műszaki dokumentáció kérelmének vizsgálatát követően megállapításra került, hogy a kérelmet el kell fogadni.
(7)
E határozat összhangban van a 72/279/EGK tanácsi határozat (4) által létrehozott Agrárstatisztikai Állandó Bizottság véleményével,
ELFOGADTA EZT A HATÁROZATOT:
1. cikk
Franciaország számára engedélyezik a 93/24/EGK tanácsi irányelvben előírt, szarvasmarhafélék állományára vonatkozó felméréseknek az 1760/2000/EK rendelet I. címében említett, szarvasmarhafélék azonosítására és nyilvántartására szolgáló rendszer által történő helyettesítését, annak érdekében, hogy az összes statisztikai adat beszerzésre kerüljön, mely szükséges az említett irányelvben előírt kötelezettségeknek való megfelelésnek.
2. cikk
Amennyiben az 1. cikkben említett rendszer nem működik operatívan, vagy tartalmából adódóan nem ad megbízható statisztikai adatokat az összes vagy egyes szarvasmarhafélék fajtáira nézve, az esetben Franciaország a szarvasmarhafélék állománya vagy az érintett fajták felbecsüléséhez visszaáll a statisztikai felmérések rendszerére.
3. cikk
Ennek a határozatnak a címzettje a Francia Köztársaság.
Kelt Brüsszelben, 2005. június 3-án.